b'\n_START_ARTICLE_\nFurka (prelaz)\n_START_SECTION_\nZemljepisni polo\xc5\xbeaj\n_START_PARAGRAPH_\nPrelaz Furka le\xc5\xbei na vi\xc5\xa1ini 2436 m in je v zimskem \xc4\x8dasu neprevozen. Povezuje kantona Uri (kraj Realp) in Valais (kraj Gletsch). Do izgradnje \xc5\xbeelezni\xc5\xa1kega predora je bil kraj Realp nedostopen v zimskem \xc4\x8dasu zaradi zasne\xc5\xbeenosti prelaza Furka.\n_START_SECTION_\nIzgradnja predora\n_START_PARAGRAPH_\nOsnovni \xc5\xbeelezni\xc5\xa1ki predor je bil izgrajen leta 1982.  \xc5\xbdelezni\xc5\xa1ka linija Furka-Oberalp v dol\xc5\xbeini 15,4 km poteka skozi predor Furka in obide prelaz. Sama izgradnja predora je stala ve\xc4\x8d kot 300 mio \xc5\xa1vicarskih frankov in je nekajkrat presegla predra\xc4\x8dunsko vrednost 76 mio \xc5\xa1vicarskih frankov.\n_START_SECTION_\nZanimivosti\n_START_PARAGRAPH_\nObiskovalci in uporabniki prelaza lahko parkirajo zraven Hotela Belvedere, v bli\xc5\xbeini vrha, in si privo\xc5\xa1\xc4\x8dijo  kratek sprehod do ledenika Rona in Ledene jame. Ledenik se premika vsako leto 30-40 m in skozi 100 m dolg predor je Ledeno jamo  mogo\xc4\x8de obiskati v \xc4\x8dasu prevoznosti prelaza, nekje od junija, ko se odpre cesta in do oktobra, ko se cesta zapre. Iz ledenika izvira tudi reka Rona (nem\xc5\xa1ko Rhone, francosko Rh\xc3\xb4ne)._NEWLINE_Na prelazu so snemali film o britanskem tajnem agentu Jamsu Bondu Goldfinger.'